En stor, rødbrun trebukk. Antennene er tynne og omtrent halvparten så lange som kroppen. Fasettøynene er nokså store, ikke hvelvede, kjevene ikke påfallende forstørrede. Pronotum har rundede sider, med en tynn, skarp pigg i den fremre delen av hver side og en ved bakhjørnet. Dekkvingene er parallellsidige med stumpvinklede "skuldre", ikke særlig kraftig punkterte og uten påfallende lengderibber.